Exqrch/javanese-Komodo-pixelgpt huggingface dataset:
Sawisé munggah tahta, sapérangan pejabat kang ana nalika bapake isih nguwasani tetep kon makrya lan hubungane dhèwèké uaga apik banget lan kompak
Dhèwèké bisa njaga jarak karo pejabat-pejabat kang korup lan mènèhi kapercayan marang pejabat kang kompeten
Kuang Zhong, gubernur Suzhou, sawijining pejabat kang misuwur amarga kejujurane lan katerusterangane dadi salah siji wong kang paling dipercaya dhèwèké
Taun 1428, Liu Guan, juru sensor kang duwé reputasi èlèk banjur dipecat lan diukum kerja paksa, kedudukane digantikake déning Gu Zuo kang anti korupsi
Gu mecat 43 anggota badan sensor ing Beijing lan Nanjing amarga ora becus anggoné kerja lan uga sapérangan diudunake pangkate, dikunjara, lan diasingake, nanging ora ana kanag diukum mati
Badan sensor nginsvestigasi kabèh adminstrasi Ming kalebu militèr
Nalika taun iku uga Xuande ngreformasi peraturan ngenani wajib militèr.
Kaisar Zhengtong Kaisar Zhengtong (Hanzi: 正统, 1427-1464) ya iku kaisar ka-6 saka Dinasti Ming kang kakuwasaan nalika taun 1435 nganti tekan 1449 banjur nguwasani manèh nalika taun 1457 nganti tekan dhèwèké mati ya iku nalika taun 1464, uga dikenal kanthi jeneng Kaisar Tianshun (天顺), jeneng kang dianggo nalika sawisé restorasine
Dhèwèké lair karo jeneng Zhu Qizhen (朱祁镇) dadi anak pertama saka Kaisar Xuande lan Permaisuri Sun
Zhu Qizhen dadi kaisar sawisé Xuande séda nalika taun 1435 lan rezime dijenengi Zhengtong
Nalika jaman semana dhèwèké umuré nembé baé 8 taun
Perkara iku ndadèkake kaisar Ming pisanan kang munggah tahta nalika isih bocah
Saka bimbingane para pejabat kang pengalamane wis akèh saka rezim bapake, kestabilan warisan rezim sadurungé bisa dipertahanake
Nanging sawisé ibune lan sapérangan pejabat tuwa séda, dhèwèké wiwit gumantung marang kasime, Wang Zhen
Pungkasan iki Wang dipromosikake kanggo dadi pananggung jawab urusan seremonial, posisi kang disalahgunakake déning dhèwèké nalika njabat
Wang mèlu cawe-cawe ana ing korupsi lan nyingkirake para pejabat jujur kang ndadèkaké situasi ana ing nagara wiwit kaco, kajayaan kang wis ana ing sadurungé wiwit ilang lan mrosot nalika ana ing papréntahan Zhengtong.
Kaisar Tang Gaozu Kaisar Tang Gaozu (Hanzi: 唐高祖, 566-26 Juni 635) utawa kang duwé jeneng asline Li Yuan (李渊) ya iku kaisar kaping pisan Dinasti Tang kang maréntah nalika taun 618 nganti 626
Dhèwèké uga kang ngadegaké dinasti Tang
Dhèwèké asline ya iku gubernur kang duwé kuwasa ing wewengkon kang saiki dadi Provinsi Shanxi nalika Dinasti Sui lagi ana kisruh kang nganti dadi pecahe Tiongkok dadi praja-praja kang dikuwasani déning para pemimpin pambrontak lan mantan pejabat Sui
Li Yuan uga nglakokaké prakara kang padha, iku saran saka putrane kang nomer 2, Li Shimin, dhèwèké mbalela lan ngangkat putune Kaisar kang saka Sui, Yang You dadi kaisar bonékah kanthi gelar Kaisar Gong lan dhèwèké dadi waline
Mangsa pamaréntahane kanggo naklukake saingan-saingane kanggo usaha nagara
Li Yuan lair ing Chang'an (saiki Xi'an, Shaanxi)
Dhèwèké ya iku keturunan kaping 7 saka raja ing jaman Zaman 16 Nagara, ya iku Li Gao, pangadegé Karajan Liang Kulon
Sawisé ambruke karajan iku, putune Li Gao, Li Chong’er dadi pejabat ing Karajan Wei Lor, nanging génerasi sawisé ambruke keturunan namung dadi pejabat militèr kang tingkate ngisor.
Big Ben Big Ben inggih punika lonceng ageng ing menara jam ing Gedhung Parlemen ing Westminster, London
Asma punika ugi dipun-ginakaken kanggé ngurujuk menara punika piyambak
Menara jam dumunung ing sisih lèr Pura Westminster ing Central London ingkang dipunyasa taun 1859
Menara punika dipuntepang kanthi asma Big Ben amargi minangka sebatan kanggé lonceng ingkang paling ageng ing menara jam ingkang sadèrèngipun dipunsebat Bell Ageng
Menara punika nginggilipun 96 mèter lan kirang langkung wonten 400 jangkah ing nginggilipun
Wewangunan punika boten kanggé turis mancanagara
Namung warga Inggris ingkang gadhah idin kanggé minggahi Big Ben
Westminster Bridge inggih punika papan ingkang saé kanggé mundhut gambar lan Parliament Square
Menara punika dipunyasa kanggé péranganing pangyasanipun pura énggal déning Charles Barry, sasampunipun Pura Westminster ingkang kebesmèn ing tanggal 22 Oktober 1834
Menara ingkang nginggilipun 96.3 mèter dipunbiyangu kanthi gaya Gothik Victoria
61 mèter ing ngandhap jam dipundamel saking bata ingkang dipunlapisi sèla, sanèsipun punika nginggilipun menara saking ragangan wesi ingkang dipundamel saking wesi leleh
Menara punika dipunyasa ing nginggilipun lemah 15 mèter ping 15 mèter, pondasinipun saking beton kandelipun 3 mèter
Sedaya sisih jam nginggilipun 55 mèter Ngajeng Jam
Jam punika dipundesain déning pangacara lan horologis Edmund Beckett Denison, lan George Airy, inggih punika Astronom Karajaan
Jam punika dipundamel Edward John Dent, ingkang rampung ing taun 1854
Nanging taksih dèrèng rampung ngantos taun 1859
Nalika Blitz London, Pura Westminster dipunbom déning Jerman,ing tanggal 10 Mèi 1941, bom dadosaken kalih saking sekawan ngajeng jam rusak lan nginggilipun menara sarta ngrusaka papan dewan rakyat
Arsitek Sir Giles Gilbert Scott ingkang dandosi papan punika
Karusakan ing Big Ben
Kerusakan ing Big Ben inggih punika:
Wong Tatar Suku Tatar iku suku kang ana ing Républik Rakyat Cina
Suku iki uripé ana ing provinsi Qinghai, Papan Otonomi Xinjiang
Warga suku Tatar migunakaké basa Uighur lan basa Uzbek
Lumrahé warga Tatar iku agamané Islam
Suku iki keturunan saka Turkmenistan nalika abad angka 13
Miturut carita, suku iki lumayu saka Ruslan nalika abad angka 19
Uripe warga suku Tatar iku ing babagan tani lan ngopeni kéwan
Ana carita yèn Suku Tatar iku asalé saka Dinasti Tang (618-907), nalika suku Tatar dikuwasani déning Turki nomaden Khan ing Cina lor
Sawisé Turki rada mundur, suku Tatar maju
Jeneng suku Tatar kanggo suku-suku ing laladan lor sawisé Dinasti Tang
Nalika iku Mongol njajah anjur bisa nguwasai laladane suku Tatar
Banjur Mongol ngalih mangulon, lan akèh wong Asia Tengah lan Éropa kang njenengi Tatar
Suku Tatar kang sugih amarga warisan dadi dodolan
Nanging kang dadi wong iyasa dadi tikang ngiku kéwan
Ana uga wong Suku Tatar kang ngasilaké kerajinan tangan, kaya ta nyulam, lan njahit
Wiwit taun 1949, suku Tatar wis bisa duwé hak pulitik ing Xinjiang
Suku Tatar uga duwé wakil ing "Konggrès Rakyat Nasional"
Wiwit iku wong saka suku Tatar wis maju lan ana sing kerja ing indhustri.
Paul si Gurita Paul si Gurita (Inggris: Paul the Octopus, netes ing wulan Januari 2008-pejah 26 Oktober 2010) inggih punika kéwan gurita ingkang manggén ing akuarium ing Sea Life Centres, Oberhausen, Jerman
Paul kawentar amargi kawasisanipun anggénipun ngramal asil adu tandhing Piala Donya 2010 ing Afrika Kidul lan sadaya ramalanipun nalika samanten leres sadaya
Sasampunipun ngramal kanthi trep asil adu tandhing tim nasional Jerman, Paul ngramal manawi Spanyol badhé ngalahaken Walanda ing final Piala Donya 2010 wau
Predhiksi saking Paul dados prastawa ingkang paling dipuntengga nalika badhé wonten adu tandhing Walanda lan Spanyol ing Stadion Soccer City, Johannesburg, Afrika Kidul
Kéwan punika dipunanggep minangka kéwan ingkang ajaib lan sakti amargi saged mredhiksi kanthi akurat
Nalika samanten, nalika dipundamel kalih pilian gendèra Spanyol lan gendèra Walanda, lan prastawa kasebat dipuntayangaken déning stasiun télévisi ing saindhenging wewengkon Éropah, Paul langsung milih Spanyol minangka juwara adu tandhing wau
Nalika tanggal 26 Oktober 2010, Paul pejah ing "Sea Life Centres", Oberhausen, Jerman, amargi faktor umur.
Rosihan Anwar (#ALIH) inggih punika tokoh pers Indonésia, sanajan panjenenganipun langkung trep dipunsebat minangka sajarawan, sastrawan, utawi budayawan
Rosihan ingkang miwiti kariér jurnalistik wiwit yuswa 20-an, kacathet sampun nyerat 21 irah-irahan buku lan kamungkinan atusan artikel ing mèh sadaya koran lan kalawarti mliginipun ing Indonésia lan ing sawatawis panerbitan saking mancanegari
Rosihan gesang ing wekdal 'multi-jaman'
Nalika wekdal perjuangan, panjenenganipun naté dipunsekap déning panjajah Walanda ing Bukitduri, Jakarta Kidul
Salajengipun ing wekdal Présidhèn Soekarno, koran kagunganipun Rosihan, 'Pedoman' ing taun 1961 dipuntutup déning rezim nalika samanten
Nanging ing peralihan pamaréntah Ordhe Ènggal, Rosihan pikantuk bebingah minangka wartawan wiwit jaman sadèrèngipun Révolusi Indonésia lan pikantuk bebingah Bintang Mahaputra III, kaliyan tokoh pres Jakob Oetama
Rosihan ingkang ugi dados pangadhegipun Perusahaan Film Nasional (Perfini) kaliyan (alm) Usmar Ismail ing taun 1950 punika ugi naté main filem "Tjut Nyak Dien" (1988)
Rosihan Anwar sampun tilar donya nalika tanggal 14 April 2011
"Rosihan Anwar, Wartawan Lima Zaman"
Kaisar Chenghua Kaisar Chenghua (Hanzi: 成化, 1447-1487) ya iku kaisar angka 8 saka Dinasti Ming kang mrentah saka taun 1464 nganti tekan taun 1487
Dhèwèké anak pisanan saka Kaisar Zhengtong, kang lair kanthi jeneng Zhu Jianjun, sawisé bapake kapundhut, dhèwèké munggah tahta, banjur ganti jeneng Zhu Jianshen (朱见深)
Nalika umuré 2 taun, Kaisar Zhengtong ditawan déning wadyabala Mongol ing insiden Tumubao
Ing taun ngarepe bapake bali menyang daratan tengah, nanging pamane, Kaisar Jingtai kang munggah ing tahta kanggo ngisi tahta kang kosong
Bebarengan karo bapake, dhèwèké mèlu ngrasakake mangsa ana ing njero tahanan sasuwéné kira-kira punjul 7 taun
Sadawane wektu iku, dhèwèké urip ana ing bayang-bayang pamane, gelar "putra mahkotane" dijabut lan dialihake marang anak saka Jingtai
Taun 1457, bapake bisa ngrebut tahta manèh lan gelare dadi putra makutha dibalekake sadina sadurungé pamane mati
Taun 1464, bapake séda
Banjur dhèwèké marisi tahta, banjur rezime dijenengi rezim Chenghua, nalika iku dhèwèké nembé umur 17 taun
Ing wiwitan mangsa papréntahane, dhèwèké nglakokaké kebijakan-kebijakan kang apik, kaya ngedhunake pajek lan nguwati karajane, nanging iki mung sedela baé amarga ora let suwé banjur kakuwasaan pamrntahaan direbut déning para kasim
Kanggo nguwati papréntahane Chenghua mbentuk agen mata-mata Xi Chang (nglengkapi Dong Chang kang wis ana sadurungé) kang diketuwai déning kasim kepercayaane, Wang Zhi
Organisasi iki duwé hak kang istimewa ya iku kanggo ngeksekusi sapa baé kang dianggep dadi pengkhianat
Wang "memonitor" sakabehing tumindaking para rakyat, dhèwèké asring nganiaya wong-wong kang ora salah mula wong-wong kang apik saka njero utawa njaba papréntahan ngrasa kateror
Nalika iku kabebasan kaya-kaya dikebiri
Pungkasane Xi Chang dibubarake lan Wang Zhi diasingake sawisé badut pura nyindhir Chenghua, nanging para kasim isih duwé kuwasa
Ing abad kaping 16 organisasi iki dianakake manèh déning kaisar-kaisar peneruse
Saliyané gumantung karo para kasim, Chenghua uga gumantung karo Selir Wan, wong wadon kang tau ngopeni kawit cilik lan umuré kaping pindhone umuré kaisar Chenghua
Sawisé munggah tahta, Chenghua isi duwé kepinginan marang Selir Wan kang nalika iku umuré 35 taun lan diwènèhi gelar guifei (贵妃) utawa "selir kelas atas"
Kaisar Chenghua lan Selir Wan duwé putra siji, nanging nalika isih bayi séda
Kaya mangkene kang ndadèkaké awal penderitaan kanggo wong-wong wadon ing pura amarga kanggo mertahanake posisiné Wan nglarang sapa baé nglairaké anak kanggo kaisar
Wong-wong wadon kang padha ngandhut dipeksa numindaki aborsi utawa bakalan dipateni
Sasuwene papréntahane kerja bareng antarané para kasim lan Selir Wan mbobrokake papréntahan lan korupsi ana ing ngendi-endi
Selir Wan manggonake ponakake kang jenenge Wan An ing kabinèt minangka mata-mata kang ngawasi tindak-tanduking para pejabat
Nalika iku ana parikan kang misuwur ya iku, "Telung kanselir agung iku golekan kertas, enem mantri iku patung saka lempung." Telung kanselir ngrujuk menyang Liu Ji, Liu Xu, lan Wan An kang ora duwé kaprigelan saliyané ngapusi lan goroh
Enem mantri ora punjul wong kang goroh kang bisane mung manut karo Selir Wan lan para kasim
Kaisar Chenghua kang dungu lan asring medok ndadèkaké lali karo gaweyane minangka kaisar mula para mantri angèl nemoni kaisar Chenghua
Dhèwèké uga wong kang boros, asring ngentek-entekake dhuwit, sarta dhèwèké arep ngentèkaké simpenan emas kang wis dikumpulake
Chenghua luwih muja wong kang luwih miturut subjektivitas tinimbang dhedhasar kaprigelane
Kaya mangkene kang ndadèkaké degradasi sajeroning papréntahan lan mbuka sela kanggo para pejabat korup kanggo duwé kuwasa.
Pratélan kabupatèn lan kutha ing Jawa Kulon Provinsi Jawa Kulon dumadi saka 17 kabupatèn lan 9 kutha
Kutha krajané y aiku Bandhung
Ing tanggal 17 Oktober 2000, sapérangan wewengkon Jawa Kulon diwangun dadi provinsi dhéwé, ya iku Provinsi Banten
Ing ngisor iki pratélan kabupatèn lan kutha ing Jawa Kulon, karo kutha krajan kabupatèn.
Efesus Efesus utawi Ephesos inggih punika salah satunggalipun kitha Yunani Kuno ing sisih wétan saking Anatolia, ingkang sapunika misuwur kanthi asma kitha Selçuk, Provinsi Izmir, Turki
Efesus inggih punika satunggal saking kalih welas kitha saking liga Ionian ing sajarah papréntahan Yunani kuna
Kitha punika wiwit misuwur amargi wonten candhi Artemis ingkang rampung dipunyasa 550 SM, ingkang dados satunggal saking 7 Keajaiban Donya Kuno, candhi punika dipunbrukaken ing taun 401 déning pimpinan St.John Chrysostom
Ing sisih nginggil saking teater dipundekorasi kanthi pilar-pilar granit abrit lan stil yasan Corinth Yunani kuna
Lawang mlebet saking kalih sisih panggung wonten undhak-undhakanipun
Candhi punika ugi dipundadosaken ornamen ing mata arta Turki pecahan 20 Lira
Teater lan stadion kanggé punapa kewawon punika, ugi boten kanggé pagelaran budaya, gladiator, ugi dados pendidikan déning pamaréntah kanggé rakyatipun
Wonten kalih ‘agora’ utawi pasar komersial kanggé bisnis nagara Sajarah saking Efesus
Efesus piyambak saking legenda kina, dipunyasa déning para pajuang èstri ingkang misuwur kathi asma Amazon
Asma kitha manawi dipunpundhut saking "APASAS", inggih punika asma kitha saking "KERAJAAN ARZAWA" ingkang ateges "Kitha Dewi Ibu"
Efesus dipunwiwiti saking Zaman Perunggu lan salajengipun, nanging posisi kitha uga dipunewahi sampun dados prasarat ing jaman punika
Carians lan Lelegians inggih punika salah satunggalipun tiyang ingkang wonten ing kitha punika
Migrasi Ionia dipunwiwiti ing taun 1200 SM
Saking legenda, kitha punika dipunyasa malih kaping 2 déning Androclus, lare Codrus, raja Athena, ing pasisir titik Cayster ([[Kucuk Menderes) gadhah muara ing laut
Lokasi punika dipunpundhut saking wangsit iwak lan babi wana alasan déning peramal.Kitha-kitha Ionia ingkang wonten kathah tiyang-tiyang migrasi saking Ionia ing pungkasan gabung ing Konfederasi ing ngandhap pimpinan Efesus
Wewengkon rusak amargi invasi ing wiwit abad 7 SM
Ing ngandhap papréntahan raja-raja Lydian, Efesus dados salah satunggalipun kitha ingkang paling sugih ing donya Mediterania
Nanging amargi Raja Croesus Lydian kalah déning Cyrus, Raja Pèrsi, dipundamel margi kanggé hegemoni Pèrsi kanggé wewengkon pasisir Aegean
Ing wiwit abad 5, sawekdal kutha-kutha Ionia brontak kaliyan Pèrsi, Efesus dados rusak parah
Kategori:Wangunan Kuno Kategori:7 Keajaiban Donya Kuno
Pratélaning kabupatèn lan kutha ing Banten Provinsi Banten dumadi saka 4 kabupatèn lan 4 kutha
Kutha krajané ya iku Serang
Banten sadurungé minangka péranganing Provinsi Jawa Kulon, sing sabanjuré dimekaraké dadi provinsi ing tanggal 17 Oktober 2000
Ing ngisor iki pratélan kabupatèn lan/atau kutha ing Banten
Pratélan kabupatèn lan kutha ing Jawa Tengah Provinsi Jawa Tengah, Indonésia dumadi saka 29 kabupatèn lan 6 kutha
Ing ngisor iki pratélan kabupatèn lan kutha ing Jawa Tengah, karo kutha krajan kabupatèn é.
Pratélan kabupatèn lan kutha ing Ngayogyakarta Provinsi Daerah Istimewa Yogyakarta dumadi saka 4 kabupatèn lan 1 kutha
Kutha krajané ya iku Yogyakarta
Ing ngisor iki pratélan kabupatèn lan kutha ing Daerah Istimewa Yogyakarta, karo kutha krajan kabupatèn.
Adenosina monofosfat siklik Adenosina monofosfat siklik (AMP siklik utawa cAMP) ya iku molekul kanthi wujud ali-ali kang digawé saka ATP kang minangka molekul pensinyalan intraseluler kang umum (mesenjer kedua) ing sèl eukariota, tuladhané ing sèl endokrin vèrtebrata
Senyawa iki uga minangka pengatur pirang-pirang operon baktèri
ATP diganti dadi cAMP déning enzim kang ana ing membran plasma ya iku Adenil siklase minangka respon marang sinyal ekstraseluler
Tuladha sinyal ekstraselulere ya iku adrenalin
Adenil siklase dadi aktif mung sawisé epinefrin kaiket ing protéin reseptor spesifik
Mula mesenjer wiwitan, hormon mau, njalari enzim mebran mensintesis cAMP, kang mancarake sinyal ing sitoplasma
cAMP ora bisa tahan lama yèn ora ana hormon, amarga enzim liyané ngowahi cAMP dadi produk kang inaktif, ya iku AMP
Adrenalin mung salah siji saka akèh hormon lan molekul sinyal liyané kang micu jalur kang nglibatake cAMP
Enterotoksin "Vibrio cholerae" bisa ningkatake produksi cAMP kanthi kaluwihan, mula ion klorida lan bikarbonat ditokake kanthi cacah akèh saka sèl mukosa ing jero usus
Akibate kadadéan dehidrasi kang bisa njalari kepatèn.
Budi Rahardjo Saleh Budi Rahardjo kang kondhang kanthi jeneng Budi Drive ya iku musikus kang uga dadi gitaris band Drive
Band Drive iki duwé aliran Pop Rock
Ora namung nyambut gawé dadi musikus, priya kang lair tanggal 2 Mèi 1978 iki uga nyambut gawé dadi guru musik
Dhèwèké wis tepung marang donya musik awit isih enom
Dhèwèké seneng karo grup musik The Beatles, katon saka "karakter" musiké
Ora mung iku, nalika lagi mainaké musik, dhèwèké uga ngusadani laguné karo modhèl musiké Eddie Van Hallen, kaya ta pethikan gitaré
Dhèwèké uga seneng karo para musisi gedhé liyané, musisi kang nggawé musiké sugih karakter
Sawisé muputaké sekolah ing SMA 8 Jakarta, Budi nerusaké pawiyatané ing bangku kuliyah
Karo sangu ngèlmu kang wis ditarima sadurungé, dhèwèké mantep anggoné lumebu jurusan Elektro Universitas Indonésia
Sakaliyan ngentèkaké dina-dinané ing kampus, Budi uga isih aktif sinau babagan musik
Budi wis tepung babagan musik awit umur 6 taun
Nalika iku dhèwèké sinau musik klasik ing Sekolah Msik YPM
Uniké, piranti musik kang disinaoni déning dhèwèké dudu gitar kaya apa kang saiki dadi kalimpatané, nanging dhèwèké nyinaoni piranti musik piano
Budi nembé baé nyoba sinau gitaran nalika umuré 12 taun
Nalika dhèwèké isih sekolah, aktivitas Budi uga ora adoh saka kagiyatan musik
Pungkasané nalika dhèwèké kuliyah, dhèwèké lan kanca-kancané, Budi mbentuk grup musik kang dijeneng Nopelet Mumu, kang manawa diwalik bakal muni " 'Telepon Umum' "
Band iki nyaluraké "kreatifitas"é karo tampil-tampil ing kafe-kafe
Budi pungkasané olèh tawa saka kakangé kanggo sériyus mbentuk band
Band mau nuli dijenengi Lakuna
Band ini nuli nandhatangani kontrak karo Warner Music Indonésia lan bisa ngrilis album 525862 taun 2000, karo hit single'é kang judhulé "Sesuatu" (tembangan iki digunakaké dadi Soundtrack Film 9 NAGA)
Nanging amarga béda visi, sang vokalis nuli mutusaké kanggo metu lan dadi manajer Dewi Sandra
Jeneng Lakuna diganti dadi Flow
Tahun 2001, Budi dadi guru gitar klasik ing panggonané mbiyèn sinau musik, YPM
Tahun 2004 Budi nggabung karo Erwin Gutawa Band dadi gitaris, nggantèkaké posisi Eddie Kemput kang metu
Budi uga kerep dadi pengiring Krisdayanti, Siti Nurhaliza, 3 Diva, lan penyanyi-penyanyi kondhang liyané
Dhèwèké kang wiwit kondhang, pungkasané dijaluki tulung déning Piyu Padi kanggo mbentuk band anyaran kang dijenengi Drive
Kagiyatan liyané iku ora mung dadi guru musik, dhèwèké iku uga gawé ilustrasi musik sinétron lan liyané
Dhèwèké duwé anak kang dijenengi Dili
Bocah kang duwé bakat seni kaya dhèwèké.
Nanging dhèwèké sempet duwé pangarep-arep supaya anaké ora dadi musisi, amarga uripé ora tenang
Nanging kalimpatan anaké ing donya musik malah nambah.
Kabupatèn Empat Lawang Kabupatèn Empat Lawang iku sawijining kabupatèn ing provinsi Sumatra Kidul, Indonésia
Kabupatèn Empat Lawang diresmèkaké ing tanggal 20 April 2007 sawisé disetujoni déning DPR Rancangan Undang-Undangé ing tanggal 8 Dhésèmber 2006 ngenani pambentukan kabupatèn Empat Lawang bebarengan karo 15 kabupatèn/kutha anyar liyané
Kabupatèn Empat Lawang minangka pamekaran saka Kabupatèn Lahat
Kabupatèn Empat Lawang duwé dunung géografis: Pamaréntahan
Kabupatèn Empat Lawang memiliki 7 (tujuh) kacamatan, ya iku: Sajarah
Jeneng kabupatèn iki, miturut carita rakyat asal saka tembung "Empat Lawangan", sing sajeroning basa saenggon tegesé "Papat Pendhékar (Pahlawan)"
Bab mau amarga ing jaman biyèn ana papat tokoh sing tau mimpin laladan iki
Ing mangsa penjajahan Hindhia Walanda (watara 1870-1900), Tebing Tinggi nyekel peran eigati minangka wewengkon administratif ("onderafdeeling") lan lalu lintas ékonomi amarga dunungé sing strategis
Tebing Tinggi tau diusulaké dadi kutha krajan karesidenan nalika Walanda ngrancang minangka Keresidenan Sumatra Kidul (Zuid Sumatra) taun 1870-an sing nyakup Lampung, Jambi lan Palembang
Tebing Tinggi dianggep strategis kanggo nggusak ancaman pambrontakan laladan saubengé, kaya Pagar Alam, Pasemah lan pinggiran Bengkulu
Rencana iku batal amarga Walanda mung minangka siji keresidenan, ya iku Sumatra
Ing mangsa penjajahan Jepang (1942-1945), "Onderafdeeling" Tebing Tinggi ganti jeneng dadi wewengkon kewedanaan lan akhirnya ing mangsa kamardikan dadi péranganing wewengkon sisan kutha krajan tumrap Kabupatèn Empat Lawang.
Dhaptar kabupatèn lan kutha ing Jawa Wétan Provinsi Jawa Wétan dumadi saka 29 kabupatèn lan 8 kutha
Kutha krajané ya iku Surabaya
Ing ngisor iki pratélan kabupatèn lan kutha ing Jawa Wétan, karo kutha krajan kabupatèné.
Kaisar Hongzhi Kaisar Hongzhi (Hanzi: 弘治, 30 Juli 1470-8 Juni 1505) ya iku kaisar ska Dinasti Ming kang mréntah wiwit saka taun 1487 nganti tekan 1505
Lair saja jeneng asli Zhu Youtang (朱祐樘), ya iku anak saka Kaisar Chenghua saka selire kang duwé marga Ji
Dhèwèké ya iku kaisar mangsa pertengahan Ming kang bijaksana lan cinta damai, sadawané mangsa pamaréntahane Tiongkok stabil lan uga makmur kang ndadèkaké mangsa iki dijenengi karo abad pérak Hongzhi
Hongzhi lair lan digedhèkaké déning Selir Wan lan uga kroni-kronine kang mburu putra-putra kang lair déning Kaisar Chenghua
Dhewe tau ucul saka pacoban kang péngin matèni dhèwèké
Dhèwèké digedhèkaké kanthi meneng-meneng ana ing lingkungan pura déning permaisuri saka bapake
Ana ing lindungan saka permaisuri, Selir Wan ora wani kanggo nglakokaké prakara kang gegebah
Taun 1475, nalika umuré wis 5 taun, dhèwèké nembé bisa kumpul manèh karo bapake lan banjur kanugrahan gelar putra makutha
Dhèwèké wis nuduhake kecemerlangane wiwit nalika isih cilik lan uga wis dididik kanthi apik ana ing pangawasan déning permaisuri
Dhèwèké uga nguwasai ajaran-ajaran Konfusius lan kasil saka anggoné sinau muasake banget
Cheche Kirani Cheche Kirani (#ALIH) jeneng asliné Hetty Sobari dhèwèké iku aktris Indonesia, kondhang amarga dadi paraga sinétron "Aku Ingin Pulang" lan "Titip Rindu Buat Ayah"
Dhèwèké iku kondhang dadi model, aktris sinétron lan presenter program TV
Cheche iku garwané Aa Hadi (Ustad Ahmad Hadi Wibawa), sawisé nikahané karo Muhammad Tse pegatan ning akiré
Dhèwèké nikah karo Aa Hadi, dhèwèké dikaruniai anak loro lanang wadon, dijenengi Zahifa Zahiya Putri Wibawa lan Zahran Sidqi Putra Wibawa
Saiki wanita kang kondhang ning masarakat amarga dadi paraga ning sinétron "AKU INGIN PULANG" bebarengan karo Krisna Mukti iku njaga panampilané
Dhèwèké tampil religius ning sinétron-sinétron kang dibintangi dhèwèké
Siner=tron kang dibintangi dhèwèké iku sinétron LORONG WAKTU 6 arahan sutradara Deddy Mizwar
Ning taun 2012 mengko Cheche Kirani ngerencanakaké kannggo nambah momongan manèh
Saiki dhèwèké esih ngrasa piyé rasané ngurusi anak loro
Dhèwèké bisa diomong ibu-ibu kang esih enom, apamanèh penampilané kang ora béda adoh saka ibu-ibu enoman jaman saiki
Meski sibuk ngurusi anaké, dhèwèké esih sok nhgaji bebarengan karo pengajian orbit
Meski dhèwèké iku paraga kang prefesional, dhèwèké tetep itungan manawa olih tawaran kanggo sinétron kang bakal diperagakaké déning dhèwèké
Sinetron kang bakal diperagakaké déning dhèwèké iku kudu ana syaraté, ya iku ora ana adegan sikepan lan adegan nguculaké jilbab
Dhèwèké kang dadi garwané pemuka agama, ngrasa adegan iku mau ora olih ning agamané
Dadi garwa pemuka agama angawe dhèwèké kudu ati-ati anggoné njaga sikap
Mula dhèwèké nolak manawa pegaweané ning donya intertaiment olih batesan saka garwané
Nanging, garwané mau ora tau ngelarang dhèwèké, dhèwèké baé sing kudu mbatesi.
Dennis Adhiswara Dennis Adishwara (#ALIH) iku model video klip, aktor, lan sutradara Indonésia
Film kang tau diparagakaké déning dhèwèké kaya ta Ada Apa dengan Cinta, Kwaliteit 2, lan Jomblo